రే-బాన్
రే-బాన్ అనేది ఒక సన్‌గ్లాసెస్‌ తయారీదారు సంస్థ, బాష్ & లాంబ్ ద్వారా 1937లో ఇది స్థాపించబడింది. యునైటెడ్ స్టేట్స్ ఆర్మీ ఎయిర్ కార్ప్స్ కోసం వారు పరిచయం చేయబడ్డారు. 1999లో, బాష్ & లాంబ్‌లు $640 మిలియన్ మొత్తానికి తమ బ్రాండ్‌ని ఇటాలియన్ లక్సోటికాకు అమ్మివేశారు.
రాయల్ బ్యాంక్ ఆఫ్ స్కాట్లాండ్
19వ శతాబ్దపు మలి భాగంలో బ్రిటిష్ సామ్రాజ్యం విస్తరణతో లండన్ ప్రపంచంలోనే అతి పెద్ద ఆర్థిక కేంద్రంగా ఆవిర్భవించి, స్కాటిష్ బ్యాంకులు దక్షిణాభిముఖంగా ఇంగ్లండులో విస్తరించేలా ఆకర్షించింది. 
రాయల్ బ్యాంక్ ఆఫ్ స్కాట్లాండ్ మొట్టమొదటి లండన్ బ్రాంచ్ 1874లో ప్రారంభమైంది. 
అయితే, ఇంగ్లండులో స్కాటిష్ బ్యాంకుల తదుపరి విస్తరణను నిరోధించడానికి ఇంగ్లీష్ బ్యాంకులు నడుం కట్టాయి, ఈ విషయాన్ని పరిశీలించడానికి ప్రభుత్వ కమిటీ ఏర్పర్చబడిన తర్వాత స్కాటిష్ బ్యాంకులు తమ విస్తరణ పథకాలను ఉపసంహరించుకున్నాయి. 
ఇంగ్లీషు బ్యాంకులు స్కాట్లాండులో తమ బ్రాంచ్‌లను తెరువకూడదని మరియు స్కాటిష్ బ్యాంకులు లండన్ వెలుపల ఇంగ్లండులో శాఖలు తెరువకూడదని ఒక ఒప్పందం కుదిరింది. 
సీమాంతర విలీన చర్యలను అనుమతించినప్పటికీ, 1960 వరకు ఈ ఒప్పందం చెక్కుచెదరకుండా కొనసాగింది.
ప్రపంచ యుద్ధం I తర్వాత రాయల్ బ్యాంక్ యొక్క లండన్ విస్తరణ పథకాలు వేగం పుంజుకున్నాయి, ఇది పలు చిన్న చిన్న ఇంగ్లీష్ బ్యాంకులను కొనుగోలు చేసింది, 1924లో లండన్ కేంద్రంగా పనిచేసే డ్రుమోండ్స్ బ్యాంకును, 1930లో ఇంగ్లండు వాయవ్య ప్రాంతంలో పనిచేసే విలియమ్స్ డేకన్స్ బ్యాంక్‌ను కొనుగోలు చేసింది; 1939లో గ్లిన్, మిల్స్ & కొ.ని కూడా కొనేసింది. 
చివరి రెండూ 1970లో విలీనమై విలియమ్స్ అండ్ గ్లిన్స్ బ్యాంక్‌గా ఏర్పడ్డాయి; తర్వాత ఇది 1985లో రాయల్ బ్యాంక్ ఆఫ్ స్కాట్లాండ్‌గా పేరు మార్చుకుంది. 
2007–2010 ఆర్థిక సంక్షోభాల నేపథ్యంలో, RBS గ్రూప్ ఇంగ్లండులో, స్కాట్లాండ్‌లోని నాట్‌వెస్ట్ ఈక్వివలెంట్‌లలోని RBS రిటైల్ బ్యాంకింగ్ బిజినెస్ ఉపసంహరణ పథకాన్ని అమలుపర్చేందుకోసం విలియమ్స్ అండ్ గ్లిన్ బ్రాండ్ పేరును తిరిగి పొందాలని విఫల ప్రయత్నం చేసింది. 
కానీ, ఈ బ్రాంచీలను స్పానిష్ బ్యాంకు శాంటెండర్‌కు అమ్మివేయాలని పథకాలు ప్రకటించింది. 
శాంటెండర్ ఈ బ్రాంచీలను విలియమ్స్ అండ్ గ్లిన్ పేరుతో కాకుండా శాంటెండర్ బ్రాండ్ కింది బ్రాంచీలుగా ఐక్యపర్చనుందని తెలియవచ్చింది.